stanford-oval/wikipedia huggingface dataset:
גרנד פרי בלגיה
הערות שוליים

↑  1954 Belgian Grand Prix, Motorsport Magazine
↑  1954 Belgian Grand Prix, Motorsport Magazine
↑  Tragedy at Spa: The 1960 Belgian Grand Prix, Fox Sports, 19 June 2017
↑  1960 Belgian Grand Prix: F1’s other dark weekend, Motor Burn, 23 August 2016
↑  1961 Belgian GP: four Ferraris in the top four spots, ScuderiaFans.com
↑  F1’s Best Drives #2 – Clark obliterates opposition at ‘hated’ Spa, Formula1.com, 10 April 2019
↑  Surtees wins as Stewart is trapped, ESPN, 12 June 1966
↑  1967 Belgian Grand Prix race report: Gurney's Eagle takes flight, Motorsport Magzine, July 1967
↑  F1 history: The 1969 Belgian Grand Prix that never happened, MotorSport Magazine, 29 August 2019
↑  F1’s deadly fiasco at Zolder, RaceFans.net, 17 May 2011
↑  A Tragically Shambolic Race In A Toxic F1 Season – Zolder ’81, The Race, 27 December 2021
↑  Gilles Villeneuve killed at Zolder, RaceFans.net, 8 May 2021
↑  The race that never was, ESPN, 22 August 2013
↑  Michael Schumacher The King Of Spa-francorchamps, Grandprix247.com, 26 July 2023
↑  Hill handed win as Schumacher is thrown out, RaceFans.net, 28 AUGUST 2014
↑  The Biggest Crash In The History Of F1: 1998 Belgian Grand Prix, lastwordonsports.com, 23 July 2023
↑  Remembering Spa '98 and Schumacher's raging attempt to ASSAULT rival, GPfans.com, 27 July 2023
↑  The 10 Best ‘jordan’ Moments At Spa, The Race, 30 August 2020
↑  Schumacher wins 7th title in 700th race for Ferrari, Maxf1.net, 29 August 2023
↑  Belgian Gp Officially Off The 2006 Calendar, Motorsport.com, 11 February 2006
↑  Formula 2 driver Anthoine Hubert killed in Belgium crash, BBC, 31 August 2019
↑  Anthoine Hubert: Formula 1 pays tribute with minute's silence before Belgian GP, BBC, 1 September 2019
↑  Max Verstappen declared winner of aborted rain-hit Belgian Grand Prix, BBC, 29 August 2021
↑  F1 Commission approves changes to Sporting Regulations regarding points for shortened races, Formula1.com, 14 February 2022
אנטוניו אסקרי מנצח הגרנד פרי בשנת 1925
איירטון סנה ואלן פרוסט מקבוצת מקלארן מובילים את המרוץ לאחר הזינוק בעונת 1989
מפה של כל המסלולים בהם התקיים גרנד פרי בלגיה
ירבעם בן נבט

.
ירובעם מקים עגלי זהב. איור משנת 1372.
יָרָבְעָם בֶּן נְבָט הוא דמות מקראית, איש שבט אפרים ומלכה הראשון של ממלכת ישראל לאחר פילוג ממלכת ישראל המאוחדת. שנות מלכותו על פי הכרונולוגיה המקראית היו בין השנים 928–907 לפנה"ס (22 שנים). דמותו מתוארת בספר מלכים (א' פרק י"א–פרק י"ד) ובספר דברי הימים (ב' פרק י"ב–פרק י"ג).
עוד בחיי המלך שלמה, בא הנביא אחיה השילוני לירבעם, קרע בגד ל-12 חלקים, נתן לירבעם עשרה מהם ואמר לו כי האל עתיד "לקרוע" את הממלכה, כך שזו תחולק לשתי ממלכות, וירבעם ימלוך על עשרה שבטים. לאחר נבואה זו ניסה שלמה להמית את ירבעם, אך זה מצא מפלט במצרים. לאחר מות המלך שלמה, בנו רחבעם לא שמע לעצת הזקנים וסירב לבקשת העם להקל את עול המיסים. ובתגובה, החליטו השבטים הצפוניים להתפצל מממלכת יהודה שתחת שושלת בית דוד, ולשים את ירבעם עליהם למלך הראשון של ממלכת ישראל. ירבעם ייסד את פולחן העגלים בבית אל ובדן, בשל רצונו ליצור אי תלות בין תושבי ממלכת ישראל לבין הפולחן בבית המקדש בירושלים שבשטח ממלכת יהודה. הוא גם שינה את לוח חגי השנה, הזיז את חג הסוכות מט"ו בתשרי לט"ו בחשוון, ומינה כהנים שאינם מבני שבט לוי. בעיני חז"ל נחשב ירבעם למודל של מלך רשע מפני שחטא והחטיא את ישראל. במהלך מלכותו גם התקיימה מלחמה בין ממלכת ישראל לממלכת יהודה, ברשות המלך אביה שהסתיימה בתבוסת ישראל וניצחון יהודה.
בתנ"ך > בימי שלמה

הידיעות על מעשי ירבעם בחייו של שלמה, כפי שמתוארות בספר מלכים, מאופיינות בחוסר בהירות. הוא מתואר כבן לשבט אפרים שנולד לאם אלמנה בשם צרועה בהמשך הוא התמנה לפקיד על עבודתם של בית יוסף (שבט אפרים ומנשה).
ככל הנראה בזמן שכיהן בתפקיד זה הוא היה מעורב בניסיון למרד. לאחר כישלון המרד ברח למצרים. מרד זה מתואר בחוסר בהירות בפסוק: ”וְזֶה הַדָּבָר, אֲשֶׁר-הֵרִים יָד בַּמֶּלֶךְ: שְׁלֹמֹה, בָּנָה אֶת-הַמִּלּוֹא--סָגַר, אֶת-פֶּרֶץ עִיר דָּוִד אָבִיו” (מלכים א', י"א, כ"ז). המדרש רואה במרד זה כנובע ממניעים אידאולוגיים, ושם בפיו של ירבעם את הטענה לשלמה: "אביך פרץ פרצות בחומה ליכנס בו עולי רגלים ואתה גדרת אותה לעשות אנגריא לבת פרעה להושיב שם עבדיה ומשרתיה". לפני שהספיק להימלט פגש בו אחיה השילוני, הנביא שניבא לו שהממלכה עתידה להתפצל ושהוא עתיד למלוך על ממלכת ישראל.
בתרגום השבעים לפרק יב פסוק כד ישנה תוספת המציגה מסורת מיוחדת על תקופת גלותו של ירבעם במצרים, המקבילה לסיפור הדד האדומי בספר מלכים א', פרק י"א, פסוקים י"ט–כ"ב. על פי מסורת זו, נשא ירבעם אישה מבית פרעה: "ושישק נתן לירבעם את אנו אחות תחפניס הגבירה", שילדה לו את אביה בנו, בזמן ששהה במצרים.
בתנ"ך > המלכת ירבעם

לאחר מות שלמה התכנסו כל שבטי ישראל לשכם כדי להמליך את בנו של שלמה, רחבעם. ירבעם, ששמע על מות שלמה, חזר מגלותו במצרים. רחבעם לא שמע לעצת הזקנים וסירב לבקשת העם להקל את עול המיסים. בתגובה, השיבו השבטים הצפוניים, כי "מַה-לָּנוּ חֵלֶק בְּדָוִד וְלֹא-נַחֲלָה בְּבֶן-יִשַׁי, לְאֹהָלֶיךָ יִשְׂרָאֵל" (ספר מלכים א', פרק י"ב, פסוק ט"ז). בשומעם שירבעם שב מגלותו, מינו אותו שבטים אלו למלך עליהם.
בתנ"ך > פולחן העגלים

ירבעם ייסד את פולחן העגלים בבית אל ובדן. המקרא מתאר את מניעיו של ירבעם למעשי הפולחן, בשל רצונו ליצור אי תלות בין תושבי ממלכת ישראל לבין הפולחן בבית המקדש בירושלים שהייתה בתחום ממלכת יהודה. זאת כדי לבצר ולחזק את שלטונו בממלכת ישראל. עם זאת, המקרא מרבה לבקר את פולחן העגלים שייסד ירבעם:
וַיֹּאמֶר יָרָבְעָם בְּלִבּוֹ עַתָּה תָּשׁוּב הַמַּמְלָכָה לְבֵית דָּוִד. אִם יַעֲלֶה הָעָם הַזֶּה לַעֲשׂוֹת זְבָחִים בְּבֵית ה' בִּירוּשָׁלַ‍ִם וְשָׁב לֵב הָעָם הַזֶּה אֶל אֲדֹנֵיהֶם אֶל רְחַבְעָם מֶלֶךְ יְהוּדָה וַהֲרָגֻנִי וְשָׁבוּ אֶל רְחַבְעָם מֶלֶךְ יְהוּדָה. וַיִּוָּעַץ הַמֶּלֶךְ וַיַּעַשׂ שְׁנֵי עֶגְלֵי זָהָב וַיֹּאמֶר אֲלֵהֶם רַב לָכֶם מֵעֲלוֹת יְרוּשָׁלַ‍ִם הִנֵּה אֱלֹהֶיךָ יִשְׂרָאֵל אֲשֶׁר הֶעֱלוּךָ מֵאֶרֶץ מִצְרָיִם. וַיָּשֶׂם אֶת הָאֶחָד בְּבֵית אֵל וְאֶת הָאֶחָד נָתַן בְּדָן. וַיְהִי הַדָּבָר הַזֶּה לְחַטָּאת
בחפירות ארכאולוגיות שנערכו בתל דן המזוהה עם דן המקראית, נתגלה אתר פולחני מתקופת הברזל השנייה המתוארך למאה התשיעית לפני הספירה, תקופת אחאב. בנוסף מבנה שנמצא בסמוך המתוארך לשלהי המאה העשירית לפני הספירה, זוהה על ידי חלק מהחוקרים כאתר הפולחן של ירבעם המתואר במקרא. מסורת פולחן במקום כבר מוכרת מהמקרא בסיפור פסל מיכה. אומנם, יש ששיערו שסיפור זה נכתב בדיעבד על מנת לגנות את פולחן העגלים של ירבעם. גם בית אל מוכרת מהמקרא ומהארכאולוגיה כמקום פולחן קדום. בנוסף, יהודה קיל שיער שמיקום אחד מאתרי פולחן העגלים בנחלת בנימין, הוא מתוך התחשבות מיוחדת בבני שבט זה, שנמצא בתווך שבין שתי הממלכות וסמוך למקדש בירושלים.
במסגרת ההתנתקות מהפולחן בירושלים ירבעם עורך רפורמה דתית: הוא משנה את לוח חגי השנה ומזיז את חג הסוכות מט"ו בתשרי לט"ו בחשוון, וממנה כוהנים במקדשיו שאינם מבני שבט לוי.
| --- | --- |
 :  ראו גם – עגל הזהב#השוואה לפולחני עגל אחרים
פולחן עגלים מוזכר במקרא במעשה חטא העגל והתקיים גם בעמים השכנים, מה שמעלה את ההשערה שהיו מסורות קדומות לפולחן זה, יש המקשרים אותו לפולחן אפיס המצרי, ורואים בו השפעה מתקופת שהותו של ירבעם במצרים.
דון יצחק אברבנאל הציע שהעגלים רמזו לברכת משה לבני יוסף, שבטו של ירבעם: "בכור שורו הדר לו וקרני ראם קרניו, בהם עמים ינגח יחדיו אפסי-ארץ, והם רבבות אפרים והם אלפי מנשה". בכך הם דומים לאריות שבכיסא שלמה, שלדעת רבים באו לרמוז לברכות שבט יהודה. יהודה קיל הציע שירבעם ראה בעגלים מעין הכרובים הסמוכים לארון הברית. פירוש זה נסמך על חזון המרכבה של יחזקאל, שבו מתוארות ארבע חיות שכף רגליהן ככף רגל עגל, ודמות פניהן פני אדם ופני אריה מימין (מדרום), ופני שור משמאל (מצפון, הצד של ממלכת ישראל). ובחזונו השני של יחזקאל נחסרו פני השור, ובמקומו תוארו 'פני הכרוב'.
בתנ"ך > ערי הבירה של ירבעם

ירבעם הקים שלוש ערי בירה שונות: בתחילת מלכותו ישב בשכם, אחרי כן בפנואל (בעבר הירדן המזרחי) ואחריה בתרצה (בצפון השומרון). שכם הייתה עיר הבירה הראשונה של ממלכת ישראל. בעיר זו נערכה ברית יהושע, ואליה הגיע רחבעם לאחר מות שלמה כדי להכתיר את עצמו על שבטי הצפון. במקום זאת, הומלך בה ירבעם בן נבט והיא נקבעה כעיר הבירה הראשונה שלו בראשית שנות מלכותו. בשלב מסוים ירבעם יצא משכם והקים עיר בירה חדשה בפנואל: וַיִּ֨בֶן יָרׇבְעָ֧ם אֶת־שְׁכֶ֛ם בְּהַ֥ר אֶפְרַ֖יִם וַיֵּ֣שֶׁב בָּ֑הּ וַיֵּצֵ֣א מִשָּׁ֔ם וַיִּ֖בֶן אֶת־פְּנוּאֵֽל (מלכים א', י"ב, כ"ה). לאחר מכן ירבעם יצא מפנואל והקים עיר בירה חדשה בתרצה (מלכים א', י"ד, י"ז). עיר זו שימשה כבירה של ממלכת ישראל עד תקופתו של עומרי, שהקים את הבירה החדשה בשומרון (עיר). לא ברור מדוע הקים ירבעם שלוש ערי בירה שונות, ייתכן שיש לכך קשר למסע שישק לכנען, בשנה ה-5 למלכותו של ירבעם, שהגיע במסע המלחמה שלו גם לשומרון וגם לפנואל בעבר הירדן.
בתנ"ך > המלחמה נגד יהודה

בספר מלכים מוזכרת בקצרה מלחמה שנערכה בינו לבין אביה מלך יהודה. לעומת האזכור הדל בספר מלכים, מוקדש רובו של פרק י"ג בדברי הימים ב' לתיאור המלחמה בין שתי הממלכות. מהשתלשלות האירועים ניתן לראות כי לאחר גיוס צבאות יהודה וישראל, אשר כללו 400,000 ו-800,000 חיילים בהתאמה, פנה אביה אל ירבעם וצבאו והזהירם שלא יילחמו עמו. בנאומו, טען אביה כי מלחמה נגד יהודה היא מלחמה בה', משום שה' הוא שהעניק את המלוכה לדוד ולזרעו, ומשום שבית המקדש נמצא בממלכת יהודה ובו מקריבים לה' קורבנות, בניגוד לאנשי ממלכת ישראל, שעברו להקריב לעגלים שהקים ירבעם בבית אל ובדן. ירבעם התעלם מאזהרתו של אביה והחליט לתקוף את צבא יהודה על ידי פיצול צבאו והעברת חלק מחייליו לעורף צבא יהודה, כדי שישמשו כמארב.
בספר דברי הימים (ב' יג יז) מתואר כי במלחמה הובס צבאו של ירבעם וכי מתו 500,000 מבחורי ממלכת ישראל, ונכבשו ערים ששכנו בשטח ממלכת ישראל: יוחנן אהרוני, בספרו "אטלס כרטא לתקופת המקרא", טוען כי מלחמת אביה וירבעם היא למעשה חלק ממלחמת האחים שנמשכה כל ימי רחבעם, אביה ואסא מלכי יהודה, ובמקביל כל ימי בית ירבעם ובית בעשא מממלכת ישראל. עיקר הקרבות התחוללו בשטח נחלת שבט בנימין, אשר היווה מוקד לסכסוכי הגבולות בין שתי הממלכות.
בתנ"ך > עונשו

ברבות הימים חלה אביה בן ירבעם באופן אנוש, וירבעם שלח את אשתו שתבקש רחמים מהנביא אחיה השילוני בתחפושת (בגלל יחסיהם העכורים). מסופר שהנביא זיהה את אשת ירבעם עוד לפני הגעתה אליו, מפני שכבר התנבא בכך. אחיה הודיע לה על הכרתת בית ירבעם בשל מעשיו הרעים בעיני ה'. מייד כשחזרה הביתה שמעה על מות בנה וכעבור זמן מת גם ירבעם ובנו נדב מלך אחריו.
ירבעם בעיני חז"ל

בעיני חז"ל נחשב ירבעם למודל של מלך רשע מפני שחטא והחטיא את ישראל, בכך שמשיקול פוליטי הקים במות פולחן בבית אל ובדן ואף שינה את מועדי החגים, ואסר על העם לעלות למקדש בירושלים. בתלמוד אמרו עליו בפרק חלק:
כל ישראל יש להם חלק לעולם הבא
...
ואלו שאין להם חלק לעולם הבא
...
שלשה מלכים וארבעה הדיוטות אין להם חלק לעולם הבא.
שלשה מלכים: ירבעם, אחאב ומנשה
אמר ר' יוחנן קלות שעשה אחאב כחמורות שעשה ירבעם. ומפני מה תלה הכתוב בירבעם? מפני שהוא היה תחילה לקלקלה
עם זאת, כמייסד ממלכת ישראל, נתפס ירבעם גם כצדיק מופלג בתחילת דרכו וכדמות רוחנית בעלת יכולת פוטנציאלית גבוהה ובעל ידע רב בתורה:
"וימצא אותו אחיה השילוני הנביא בדרך והוא מתכסה בשלמה חדשה ושניהם לבדם בשדה". מאי בשלמה חדשה? אמר רב נחמן כשלמה חדשה - מה שלמה חדשה אין בה שום דופי אף תורתו של ירבעם לא היה בה שום דופי. דבר אחר, שלמה חדשה -שחידשו דברים שלא שמעה אזן מעולם.
... מאי ושניהם לבדם בשדה? אמר רב יהודה אמר רב שכל תלמידי חכמים דומין לפניהם כעשבי השדה. ואיכא דאמר שכל טעמי תורה מגולין להם כשדה.
... "אחר הדבר הזה לא שב ירבעם מדרכו הרעה" מאי אחר אמר ר' אבא אחר שתפשו הקב"ה לירבעם בבגדו ואמר לו חזור בך ואני ואתה ובן ישי נטייל בגן עדן. אמר לו: מי בראש? בן ישי בראש. אי הכי לא בעינא (איני רוצה)
ירבעם בעיני חז"ל > פרשנות לשמו

במקורות הובאו שלושה פירושים למקור השם ירבעם: ירבה עם - ה׳ יגדיל את העם, או ריבע עם – שריבץ והשפיל את ישראל, שעשה מריבה בעם, ושעשה מריבה בין ישראל לאלוהים.
במחקר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ירבעם בספרות המודרנית

הסופרת יוכי ברנדס מיקדה את ספרה "מלכים ג" בבית שאול, מיכל בת שאול ודמותו של ירבעם, תוך תיאורו כנכדה של מיכל ונינו של שאול המלך בסתירה לסיפור המקראי שלא מוזכר בו כל קשר בין ירבעם לבין בית שאול ומיכל חשוכת צאצאים. בספר מציעה ברנדס נקודת מבט שונה ואוהדת על בית שאול וירבעם בן נבט, תחת הגרסה המקראית שנכתבה על ידי סופרי ממלכת יהודה ששרדה אחרי חורבן ממלכת ישראל, ולכן נוטה לאהדה לבית דוד.
נסים אלוני כתב את המחזה "אכזר מכל המלך" על המאבק בין רחבעם לירבעם.
ראו גם

איש האלוהים מיהודה והנביא מבית אל
לקריאה נוספת

ישראל קנוהל, השם: המספרים הסודיים של התנ"ך ותעלומת יציאת מצרים, ישראל:דביר, 2012. פרק שלושה עשר:מרד ירבעם וסיפור השיעבוד במצרים, עמ' 132–138.
אליהו אשד, ספר מלכים הסודי: המלכים ירבעם ורחבעם בספרות העברית, באתר Wordpress, המולטי יקום של אלי אשד, ‏25 ביוני 2020.
הרב יוסף מיכאל יוסקוביץ', פשטות המתחדשים גיליון יג., פרוזדאות ירבעם
הרב אלחנן סמט, ימי ירבעם, פרקי נביאים בספר מלכים, ירושלים תשפ"ג
הערות שוליים

↑  ספר מלכים א', פרק י"ד, פסוק כ'
↑  יאיר זקוביץ, אביגדור שנאן, לא כך כתוב בתנ"ך, פרק כד: מה סיפרו בממלכת ישראל על ירבעם?, עמ' 197–198: בתרגום השבעים ישנה תוספת לפרק יב, בעקבות תרגומו לפסוק כד, שניצבת בכפילות לנוסח כפי שהוא מופיע בנוסח המסורה, ומן הלשון היוונית ברור כי מקורה בטקסט עברי: זהות אביו של ירבעם אינה נזכרת "ושם אמו צרועה זונה".
↑  יאיר זקוביץ, אביגדור שנאן, לא כך כתוב בתנ"ך, פרק כד: מה סיפרו בממלכת ישראל על ירבעם?, עמ' 198–199.
↑   גליה דורון, מראה מקום : אל שמורת דן והעיר העתיקה דן, באתר הספרייה הווירטואלית של מטח
↑  דעת מקרא, מלכים א', רפ', הערה 19(ב)
↑  אשר ויזר, מחקרים במקרא, עמ' 58. מצרים במקרא, מחניים, גיליון ק"ה, באתר דעת
↑  דעת מקרא, מלכים א', רעח', ושם צוטטו דברי האברבנל.
↑  דעת מקרא, מלכים א', רעז'
↑  מלכים א יג, לג
↑  פרק חלק דף ק"א: ופירוש רש"י שם
| --- | --- |
בקרת זהויות :  NLI: 987007263205805171  GND: 118557416  LCCN: nr93013658  NLA: 61542955  VIAF: 41711421   WorldCat (עם VIAF): 41711421 
אתר הפולחן הישראלי שנחשף בתל דן, המתוארך לתקופת אחאב. ממצאים שנמצאו בסמוך מזוהים על ידי חלק מהחוקרים כפולחן ירבעם
אינקיובס

ערך זה עוסק בלהקת פ'אנק מטאל ורוק אלטרנטיבי. אם התכוונתם לשד בשם אינקיובס, ראו .
| --- | --- |

חברי הלהקה
 מקום הקמה:  קלבסס 
 מוקד פעילות:  קלבסס, קליפורניה, ארצות הברית
 תקופת הפעילות:  מ-1991
 סוגה:  נו-מטאל, פ'אנק מטאל, רוק אלטרנטיבי
 חברת תקליטים:  סוני אפיק
 www.incubushq.com
 פרופיל ב-IMDb
 חברים
 ברנדון בויד מייק איינזיגר ג'וזה פאסילאס די.ג'יי קילמור בן קני
 חברים לשעבר
 אלכס קטוניץ' די.ג'יי לייף
 
אינקיובס (באנגלית: Incubus) היא להקת נו-מטאל ורוק אלטרנטיבי אמריקאית. החל מסוף שנות ה-90 זוכה הלהקה להצלחה גדולה בארצות הברית ובאירופה.
סגנון

הסגנון המוזיקלי של הלהקה השתנה לאורך השנים. אולם לאורך כל הקריירה ניתן לשמוע את השפעות הפ'אנק של רד הוט צ'ילי פפרז ופיית' נו מור. השפעות נוספות על הצליל של הלהקה באות מהגראנג' והמטאל, וכמו כן ערבוב הסגנונות של מיסטר באנגל שניתן לחוש בו בתקליטים המוקדמים של הלהקה. גם חברי הלהקה הביאו עימם סגנונות שונים ללהקה, קטוניץ' היה בצעירותו נגן ג'אז והדי.ג'יים (לייף וקילמור) הביאו השפעות מעולם ההיפ הופ.
חברי ההרכב

ברנדון בויד - זמר
מייק איינזיגר - גיטרה
ג'וזה פאסילאס - תופים
בן קני - בס
די.ג'יי קילמור (כריס קילמור) - די.ג'יי (קלידים ב- "Light Grenades")
חברי ההרכב > חברי הרכב לשעבר

אלכס קטוניץ' (שם במה דרק לנס) - בס
די.ג'יי לייף (גווין קופל) - די.ג'יי
אלבומים

| שנת יציאה | אלבום |
| --- | --- |
1995: Fungus Amongus
1997: S.C.I.E.N.C.E.
1999: Make Yourself
2001: Morning View
2004: A Crow Left of the Murder...
2006: Light Grenades
2011: If Not Now, When?
2017: 8
2024: Morning View XXIII
לוגו הלהקה
סרטון פרסומת

פרסומת משנת 1938 לחברת הדלק Esso
סרטון פרסומת הוא תשדיר קצר (בדרך כלל עד 30 שניות) בקולנוע ובטלוויזיה המעביר מסר פרסומי בשילוב של קול, תמונה ותנועה. מקבילו ברדיו של סרטון הפרסומת הוא תשדיר הפרסומת. תשדירי פרסומת ממלאים תפקיד במימון תוכניות השידור בטלוויזיה וברדיו. לעומת התוכן השיווקי שדומה בצורתו לתוכן המערכתי, על סרטוני הפרסומת להיראות שונים ומובחנים ממנו.
סוגי הפרסומות > פרסומות בטלוויזיה

הפרסומות היקרות והמושקעות ביותר הנן לטלוויזיה. סרטוני פרסומת מסחריים משודרים בדרך כלל בהפסקת פרסומות מיוחדת (המכונה בלשון המקצועית "ברייק"). מטרתה של חציצה זו להבדיל בין מסרים עליהם מקבלת רשת השידור תשלום לבין תוכניות אשר היא מעלה בעצמה.
פרסומות המשודרות בטלוויזיה הן בדרך כלל קצרות (עד 30 שניות) ומפוקחות על ידי רגולציה המונעת פגיעות או עבירות על החוק.
המפרסם משלם לבעל זכויות השידור על זמן האוויר ("הספוט") לשידור הפרסומת באופן יחסי לכמות הצופים באותו הזמן (הרייטינג).
"ברייק זהב" הוא הפסקת פרסומות קצרה במיוחד בזמן צפיית שיא אשר משודרת בה בדרך כלל פרסומת בודדת.
יש להבדיל בין סרטון הפרסומת לבין תשדיר החסות שמשודר על חשבון זמן השידור של רשת הטלוויזיה. אורכו של תשדיר חסות הוא בדרך כלל עד 5 שניות וגם הוא נתון לפיקוח רגולציה מחמיר (לדוגמה - אסורה השתתפותו של מנחה תוכנית בתשדיר חסות הצמוד לתוכנית, כדי שלא יבולבל בין המסר הפרסומי לבין התוכנית).
סרטוני הסברה חברתיים יכולים להיות משודרים גם מחוץ להפסקת הפרסומות (אפילו אם הם ממומנים על ידי גוף מסחרי). לתשדירי תעמולה פוליטיים מוקצה בדרך כלל זמן נפרד.
למרות יעילותן היחסית, ישנן מספר חסרונות לפרסומות בטלוויזיה:
ריבוי הפרסומות מדלדל את יעילותן והמסר הפרסומי "טובע" בתוך ים הפרסומות.
עלות הפקת סרטון הפרסומת יקרה יותר מעלות הפקה של מודעה או תשדיר רדיו, וכן עלות זמן האוויר היא גבוהה.
פרסומות בטלוויזיה נתפסות לעיתים קרובות כמציקות או כחודרניות. צופים רבים "מדלגים עליהם" או מעבירים ערוץ בזמן הצפייה.
טכנולוגיות כגון "TiVo" או VOD מאפשרות לצופים לקבל תכנים טלוויזיוניים ללא פרסומות.
סוגי הפרסומות > פרסומות בקולנוע

פרסומות המשודרות לפני הצגת הסרט בקולנוע הן בדרך כלל ארוכות יותר מפרסומות בטלוויזיה (כיוון שזמן השידור הוא זול יותר). ויכולות להימשך אף מספר דקות. הפרסומות מוקרנות בדרך כלל לפני הקרנת הסרט ולעיתים במהלך הפסקה.
סוגי הפרסומות > סרטוני פרסומת באינטרנט

ישנן יתרונות רבים להעלאת סרטון פרסומת לרשת האינטרנט והפצתו באמצעותה. בראש ובראשונה הרגולציה על התכנים באינטרנט היא מועטה ויש אפשרות לפרסומות בעלות אופי נועז. בנוסף, העלות הנמוכה של המדיה מאפשרת תכנים ארוכים יותר וכן תכנים אינטראקטיביים.
כיום פרסומות רבות מופקות במיוחד עבור האינטרנט והן מופצות בדרך כלל באמצעים ויראליים, דבר המפחית מתפיסתן כחודרניות או "מציקות".
פורמטים מקובלים בסרטוני פרסומת

כתוכנית בזעיר–אנפין מגלמות הפרסומות את לבה של הדרמה הטלוויזיונית. גם בהן מוצגת בעיה (ריח גוף, חוסר יעילות או הידרדרות במצב הביטחוני) ומוצע לו פתרון (דאודורנט חדש, יומן משרדי משוכלל או מפלגה מסוימת). אימוץ הפתרון, כשיא הדרמה, מביא לתפנית חדה במערכי ההתנהגות ולהתרת העלילה.
אף על פי שהתכנים בתשדירי פרסומת מגוונים והאפשרויות רבות מאוד, ישנם מספר פורמטים שנעשה בהם שימוש נרחב (אלה הן רק דוגמאות ולא רשימה סגורה):
פרסומות אווירה - האפשרות לחולל אמוציות אצל קהל היעד חזקה במיוחד בסרטונים (לעומת מודעות למשל). ישנן פרסומות רבות אשר אינן דנות כלל ביתרונות המוצר ורק עסוקות ביצירת תחושות חזקות במטרה שילוו את המותג. בפרסומות לבשמים, לדוגמה, מקובל ליצור אווירה חושנית, פרסומות לבירה רבות מנסות ליצור אווירה של אחווה גברית וכו'.
משאל הרחוב - בסרטון מסוג זה מצולמים עוברים ושבים ברחוב כשהם חווים את דעתם על המוצר או השירות וכיצד הוא שיפר את חייהם. במקרים רבים המצולמים ה"אותנטיים כביכול" מבוימים.
הדגמה והשוואה - ז'אנר זה נפוץ במיוחד במוצרי ניקוי וטואלטיקה - בפורמט זה אנו עדים לשני מצבים - המצב "לפני" השימוש במוצר או עם השימוש במוצר המתחרה ולאחר מכן אנו עדים למצב לאחר השימוש במוצר. דרך המחשה פופולרית אחרת היא "חלוקת המסך" לשניים והצגת ההבדלים בין המצבים.
המלצת מומחה - בפורמט זה מוצג שחקן המגלם אדם בעל סמכות - רופא, מדען, או איש מקצוע בתחומים אחרים, אשר חווה את דעתו על המוצר - בדרך כלל בזמן פתרון בעיה בזמן אמת - וממליץ עליו. בפרסומות אלה מלוות לרוב בכתובית "המציג הוא שחקן" על מנת שלא להטעות את הצופים לחשוב שמדובר באמת במומחה המופיע בסרטון הפרסומת.
שימוש בפרזנטור - סרטוני פרסומת אינם המדיום היחיד העושה שימוש באדם מפורסם לשם המחשת מסר, אולם לכוכבים המוכרים מן המסך יש יתרון במדיום זה כיוון שזוהי נקודת המפגש המוכרת שלהם עם הקהל.
יצירת "מיני תוכנית" - הפיכת הפרסומת בטלוויזיה למעין תוכנית הממליצה על מוצרים או שירותים ומסייעת לחיזוק האמינות של המסר. פורמט זו יושמה למשל על ידי משרד הפרסום ג. יפית.
שידורי סרטוני פרסומת בישראל

עד עלייתה של הטלוויזיה המסחרית בישראל שודרו תשדירי פרסומת בעיקר בקולנוע. בטלוויזיה הישראלית שודרו תשדירי שירות שהיו אמנם ארוכים יחסית, אבל מוגבלים מאוד בתכניהם. כיוון שכללו פרסום מטעם מלכ"רים או חברות ממשלתיות, ולא מצד חברות מסחריות. ולכן נחשבו למידע למען הציבור. ולא כפרסומת. שידורי פרסומות מסחריות החלו רק ב-1993 עם התחלת השידורים המסחריים של ערוץ 2.
על פי החוק בישראל, חובה להנגיש פרסומת לכבדי שמיעה וחרשים, על ידי הוספת כתוביות המלוות את כל הנאמר בתשדיר.
כיום משודרות פרסומות בערוצים המסחריים הממומנים על ידי פרסומות: קשת 12, רשת 13, ערוץ 9, ערוץ 24, I24NEWS ועכשיו 14
בתקופת הבחירות משודרים בתאגיד השידור הציבורי- כאן, ובערוצים 12 ו-13 שידורי תעמולה פוליטיים.
שידורי סרטוני פרסומת בישראל > אסדרה

בישראל פורסמו הוראות מפורטות לגבי השימוש בתשדירי פרסומת, מבחינת הכללים, האתיקה, וההגנה על ילדים ועל אוכלוסיות מוחלשות.
בנוסף, פרסמה הרשות השנייה כללים לשידורי פרסומת בטלוויזיה.
תשדיר פרסומת - כל תשדיר, פינה או משדר קצר אחר, לרבות אם הם בעלי ערך תוכניתי,
המכילים אזכור של גורם מסחרי, בין כנותן פרס בין אחרת, או הבאים לקידום שמו,
שם עסקו או שם מוצריו או שירותיו של אדם, או לקידום מכירתם, בתמורה כספית
או אחרת, בין במישרין ובין בעקיפין למעט הודעת חסות.
להלן מבחר קצר מהכללים הנדונים בהקשר זה:
בכל שעה ניתן להקדיש לא יותר מ-10 דקות לתשדירי פרסומת. בין השעות 20:00 עד 24:00 מותר שסך אורך תשדירי הפרסומת יהיה 40 דקות. המשך המרבי המותר לתשדיר פרסומת יחיד הוא 90 שניות.
תשדירי הפרסומת צריכים להיות מופרדים באופן ברור מהתוכניות, על ידי סימון בחלק העליון של המסך ובאמצעות הפרדה של 3 שניות וסימון חזותי כגון השחרת המסך.
אין לשבץ תשדירי פרסומת וקדימונים בשידורים של טקסי הנצחה, הלוויות, טקסי זיכרון ובתוכניות שעוסקות ברצח עם.
בהפסקות בזמן תוכניות ילדים ונוער אין לשבץ תשדירים בנושא שתייה אלכוהולית, עידוד הצתה (כגון זיקוקים), תרופות ותוספי מזון. בנוסף אין לשדר בהן תוכן מאיים או מיני.
דמות המשתתפת בתוכנית ילדים לא תופיע בתשדיר פרסומת סמוך לתוכנית עצמה.
קטעים הכוללים אלימות או מיניות לא ישודרו בשעות המיועדות לילדים.
שידורי סרטוני פרסומת בישראל > אתיקה בתשדירי הפרסומת

בשנת 2005 פורסם מדריך האתיקה בפרסומת - הרשות השנייה, ש"מטרתו להציג לפני העוסקים בתחום הפרסום בטלוויזיה קווי מתאר לפרשנות של כללי הרשות השנייה לטלוויזיה ולרדיו".
מטבעה שואפת הפרסומת להיות אטרקטיבית ולהניע את הצופות והצופים לפעולה. כיוון שכך היא מפעילה כוח משיכה. יש לשמור על חופש הביטוי של המפרסם ועם זאת לקבוע את גבולותיו המותרים של הכוח, בעיקר בהקשר של ילדים ואוכלוסיות מוחלשות.
דוגמאות:
כבוד האדם - לא תשודר פרסומת שיש בה משום פגיעה בטעם הטוב, בכבודו של אדם או ברגשות הציבור.
אפליה - לא תשודר פרסומת שיש בה הסתה לגזענות, לאפליה או לפגיעה באדם או בקבוצת בני אדם.
פגיעה בפרטיות - לא ישודר תשדיר שיש בו כדי לפגוע בפרטיותו של אדם ללא הסכמתו.
שימוש לרעה בגוף האדם - לא תשודר פרסומת שיש בה שימוש לרעה בגוף האדם כגון עיוות של דמות אדם, הצגה או תיאור של פגם גופני או נכות או מום אחר, בדרך שעלולה לפגוע.
דעות קדומות - לא תשודר פרסומת שיש בה ניצול לרעה של דעה קדומה, תפיסה עממית שגויה, טעות רווחת, אמונה שיסודה בטעות, תווית חברתית פסולה, בורות או תמימות.
מין בפרסומת - לא תשודר פרסומת הכוללת הצגה של יחסים מיניים, רמיזות מיניות, אדם כקורבן של אלימות מינית או כיוזם אלימות
אלימות ופנייה לרגש הפחד - לא תשודר פרסומת שיש בה אלימות יתרה או פניה אל רגש הפחד, אלא אם כן קיים עניין ציבורי מובהק בכך. לדוגמה: בתשדירי תאונות דרכים כשהכוונה להציג את נזקי האסון ניתן להראות אבטיח מתנפץ אך אין זה ראוי להציג ראש של אדם במצב זה.
התנהגות העלולה להזיק - לא תשודר פרסומת המעודדת התנהגות העלולה להזיק לבריאות, לפגוע בבטיחות, באיכות הסביבה או בבעלי חיים, לרבות עידוד לצריכה מוגזמת של מוצר או שירות באופן העלול לפגוע בבריאות או בבטיחות.
עבריינות וסמים מסוכנים - לא תשודר פרסומת העלולה לעודד עבריינות או שימוש בסמים
עוצמת קול - לא תשודר פרסומת בעוצמת קול העולה על העוצמה המקובלת במשדר שאיננו תשדיר פרסומת.
פרסומת בנושאים השנויים במחלוקת - לא תשודר פרסומת שיש בה העברת מסר בנושא פוליטי, חברתי, ציבורי או כלכלי השנוי במחלוקת בציבור.
ראו גם

זמריר
קדימון
הערות שוליים

↑  הישג נוסף לבקול בתחום הנגישות! גם פרסומות יחויבו בכתוביות לכבדי שמיעה וחרשים, באתר בקול - ארגון כבדי שמיעה ומתחרשים (ע"ר), ‏2017-01-24
↑  תקנות הגנת הצרכן (פרסומת ודרכי שיווק המכוונים לקטינים), התשנ"א - 1991
↑  כללי הרשות השנייה לטלוויזיה ורדיו (אתיקה בפרסומת בטלוויזיה), 1 התשנ"ד
↑  כללי הרשות השנייה לטלוויזיה ורדיו (שיבוץ תשדירי פרסומת בשידורי טלוויזיה), התשנ"ב-19
↑  כללי הרשות השנייה לטלוויזיה ורדיו (שיבוץ תשדירי פרסומת בשידורי טלוויזיה), התשנ"ב-19, ע' 7
↑  למעט בערוץ 2 בשנות התשעים, הערוצים אשר משדרים פרסומות בישראל כמעט ולא משדרים תכנים המיועדים לילדים ונוער, בהתאם יורד הצורך לממש תקנה זאת מאז העשור הראשון של המאה ה-21
↑  מדריך האתיקה של הרשות השנייה 2005
↑  מדריך האתיקה של הרשות השנייה 2005, ע' 4-5
| --- | --- |
בקרת זהויות :  NLI: 987007565802105171  BnF: cb11951088c (data)  GND: 7502179-1  LCCN: sh85133529  NKC: ph126515
נקניקייה

| --- | --- |

 
 מאכלים
 סוג:  בריוורסט 
 על שם:  נקניקיית פרנקפורטר 
 מוצא:  אוסטריה, שווייץ, גרמניה, רומניה 
 מרכיבים עיקריים:  בשר בקר, בשר חזיר 
 
נקניקיות מוכנות לאכילה
נקניקיות על האש
נקניקייה היא סוג של נקניק מבושל.
חומרי גלם

הנקניקייה היא מוצר בשר העשוי מבשר טחון בתוספת תבלינים הארוז לרוב בעטיפה העשויה ממעי בעל חיים או מחומר פלסטי.
ישנן גם נקניקיות לצמחונים, שאינן עשויות מבשר אלא מטופו, אגוזים, קטניות וחלבון סויה.
היסטוריה

הנקניקייה כמו הנקניק הייתה נפוצה כבר שנים רבות במטבחים ברחבי העולם גם כמוצר טרי וגם כמשומר. המצאת הנקניקייה הווינאית הנפוצה היום מיוחסת ליוהאן גאורג לאהנר, בעל חנות בשרים בווינה, במאה ה-19.